ปัญหา: บริเวณถนนดังกล่าว บริเวณเเยกสำราญราษฎร์ พบร้านตี๋เย็นตาโฟรสเด็ด ร้านอาหารตามสั่ง (ไม่ทราบชื่อร้าน)และร้านเจ๊ใฝ ตั้งวางสิ่งของกีดขวาง เเละล้างภาชนะเทน้ำล้างลงบนบาทวิถี ทำให้บาทวิถีสกปรก พบเห็นช่วงเวลา 21.00 น.สร้างความเดือดร้อนให้กับผู้ที่สัญจรผ่านไป-มา รวมถึงมีการแจ้งผ่านระบบ Traffy Fondue ด้วยตนเองแล้วจำนวน 2-3 ครั้ง เเต่เจ้าหน้าที่มีการปรับสถานะของเรื่องทั้งที่ไม่ได้รับการแก้ไขปัญหา อ้างอิงเลขรับแจ้ง ZACXAK เจ้าหน้าที่ตอบกลับมามื้อวันที่  21 ธ.ค 66 แจ้งว่า จนท.เทศกิจ ได้ลงพื้นที่ตามที่ได้รับแจ้ง พร้อมตรวจสอบข้อเท็จจริง ผลปรากฎว่าร้านที่นำน้ำล้างภาชนะมาเทบริเวณบาทวิถีนั้นเป็นร้านจำหน่ายอาหารตามสั่งที่อยู่ติดกับร้านตี๋เย็นตาโฟ จึงได้ว่ากล่าวตักเตือนเจ้าของร้านอาหารตามสั่ง และห้ามนำน้ำที่ล้างภาชนะมาเทบริเวณดังกล่าวอีก ประกอบกับให้ทางเจ้าของร้านดำเนินการนำไม้กวาดมากวาดน้ำออกจากบริเวณบาทวิถีและผิวจราจร 
     กรณีการตั้งวางสิ่งของกีดขวางทางเท้าได้แจ้งทางเจ้าของร้านทั้ง 2 ร้านจัดระเบียบและเปิดทางเดินให้กับประชาชนที่สัญจรไปมา ทั้งนี้จะได้ดำเนินการกวดขันอย่างต่อเนื่อง

ประชาชนต้องการทราบข้อมูลเพิ่มเติมว่า บริเวณดั่งกล่าว สามารถตั้งขายอาหารได้หรือไม่
ถนน: บำรุงเมือง
เขต: พระนคร
#1555